****

**Περιφερειακή ∆ ιεύθυνση Π/θµιας και ∆ /θµιας Εκπαίδευσης Αττικής 18/06/2025**

**Α. Π.: Εισερχ. 13994**

**ΕΛΛΗΝΙΚΗ ΔΗΜΟΚΡΑΑ.ΤΠΙΑ. Αποστολέα: Φ.251/ 72548 /Α5**

**ΥΠΟΥΡΓΕΙΟ ΠΑΙΔΕΙΑΣ, ΘΡΗΣΚΕΥΜΑΤΩΝΗΚµΑ/νΙίΑα ΘΑΛπΗοσΤΙτΣοΜλήΟς:Υ18/06/2025**

ΓΕΝΙΚΗ ΔΙΕΥΘΥΝΣΗ ΨΗΦΙΑΚΩΝ ΣΥΣΤΗΜΑΤΩΝ, ΥΠΟΔΟΜΩΝ ΚΑΙ ΕΞΕΤΑΣΕΩΝ

ΔΙΕΥΘΥΝΣΗ ΕΞΕΤΑΣΕΩΝ ΚΑΙ ΠΙΣΤΟΠΟΙΗΣΕΩΝ -

ΤΜΗΜΑ Α΄

Ταχ. Δ/νση: Α. ΠΑΠΑΝΔΡΕΟΥ 37 **Μαρούσι, 18- 6 - 2025**

Τ.Κ. – Πόλη: 151 80 ΜΑΡΟΥΣΙ **Αρ.Πρωτ. Βαθμός Προτερ.**

Ιστοσελίδα: [www.minedu.gov.gr](http://www.minedu.gov.gr/) **Φ.251/ 72548 /Α5**

email: [t01ode2@minedu.gov.gr](mailto:t01ode2@minedu.gov.gr)

Πληροφορίες: Κ. Ντούτσου 2103442684

Αν. Λάμπος 2103442702, Δ. Τσόλκα 2103442072

Π. Κορωναίος 2103442645, Κ. Καραπρώιμου 2103442699

**Προς**: 1. Περιφερειακούς Διευθυντές Εκπ/σης

1. Δ/ντές Δ/νσεων Δ.Ε.
2. ΚΕΔΑΣΥ (διά των Δ/νσεων Δ.Ε.)
3. Δ/ντές ΓΕΛ (δια των Δ/νσεων Δ.Ε.)

**Θέμα: Δημιουργία κωδικού ασφαλείας για την ηλεκτρονική υποβολή Μηχανογραφικού Δελτίου (Μ.Δ.) ΓΕΛ για εισαγωγή στην Τριτοβάθμια Εκπαίδευση και Παράλληλου Μηχανογραφικού Δελτίου (Π.Μ.Δ.) για εισαγωγή σε Δημόσιες Σ.Α.Ε.Κ. (πρώην Ι.Ε.Κ.) έτους 2025.**

# ΚΕΦΑΛΑΙΟ Α : ΓΕΝΙΚΕΣ ΠΛΗΡΟΦΟΡΙΕΣ

Α1. Προθεσμία για απόκτηση κωδικού ασφαλείας – έναρξη διαδικασιών υποβολής Μηχανογραφικού Δελτίου (Μ.Δ.) και Παράλληλου Μηχανογραφικού Δελτίου (Π.Μ.Δ.).

Οι διαδικασίες για την υποβολή του Μ.Δ. για εισαγωγή στην Τριτοβάθμια Εκπαίδευση και του Π.Μ.Δ. για εισαγωγή σε **Δημόσιες Σ.Α.Ε.Κ. (πρώην Ι.Ε.Κ.)** αρχίζουν από την Τετάρτη 18 Ιουνίου και θα λήξουν περί τα μέσα Ιουλίου. Πιο αναλυτικά:

Όλοι όσοι ενδιαφέρονται να υποβάλουν Μ.Δ. για εισαγωγή στην Τριτοβάθμια Εκπαίδευση ή/και Π.Μ.Δ. για εισαγωγή σε **Δημόσιες Σ.Α.Ε.Κ. (πρώην Ι.Ε.Κ.)**, θα απευθυνθούν στο Λύκειό τους από την Τετάρτη 18 Ιουνίου, για να αποκτήσουν προσωπικό κωδικό ασφαλείας (password). Με αυτόν τον προσωπικό κωδικό θα μπορούν **μετά από την ανακοίνωση των βαθμών** των ΓΕΛ, να προχωρήσουν αρχικά στην επεξεργασία και τελικά στην οριστική υποβολή του Μ.Δ., κατόπιν νεότερης εγκυκλίου.

**Συνεπώς, όλοι οι ενδιαφερόμενοι θα πρέπει να προσέλθουν στο Λύκειό τους, για να αποκτήσουν προσωπικό κωδικό ασφαλείας (password), από την Τετάρτη 18 Ιουνίου ως και την Δευτέρα 30 Ιουνίου.** Για έκτακτους λόγους, οι υποψήφιοι θα μπορούν να εξυπηρετηθούν και τις επόμενες μέρες που θα λειτουργήσουν τα Λύκεια.

Α2. Οδηγίες για τους Διευθυντές των Λυκείων

Οι Διευθυντές των Λυκείων χρησιμοποιώντας τον 7ψήφιο κωδικό Σχολικής Μονάδας και τον κωδικό ασφαλείας της προηγούμενης χρονιάς, αποκτούν πρόσβαση στην ηλεκτρονική εφαρμογή υποβολής του μηχανογραφικού δελτίου στο σύνδεσμο [https://school.it.minedu.gov.gr](https://school.it.minedu.gov.gr/). Με τον κωδικό αυτό ο Διευθυντής ή ο εξουσιοδοτημένος από αυτόν χειριστής, θα ελέγχουν την εξέλιξη της διαδικασίας, σύμφωνα και με τις οδηγίες χρήσης της εφαρμογής.

Οι Διευθυντές των Λυκείων χρησιμοποιώντας τον 7ψήφιο κωδικό Σχολικής Μονάδας και τον κωδικό ασφαλείας της προηγούμενης χρονιάς, αποκτούν πρόσβαση στην ηλεκτρονική εφαρμογή υποστήριξης υποβολής ΜΔ για εισαγωγή στην Τριτοβάθμια Εκπαίδευση και του Π.Μ.Δ. στο σύνδεσμο [https://school.it.minedu.gov.gr](https://school.it.minedu.gov.gr/) . Με τον κωδικό αυτό ο Διευθυντής ή ο εξουσιοδοτημένος από αυτόν χειριστής, θα ελέγχουν την εξέλιξη της διαδικασίας, σύμφωνα και με τις οδηγίες χρήσης της εφαρμογής.

Στη συνέχεια, κάθε υποψήφιος (ο ίδιος ή κάποιος εξουσιοδοτημένος από τον ίδιο) θα προσέρχεται στο Λύκειό του, θα ταυτοποιείται σε αυτό και κατόπιν θα δημιουργεί, μέσω της ηλεκτρονικής εφαρμογής, τον προσωπικό του κωδικό ασφαλείας (password) (βλ. ΚΕΦ. Β, Δ). Αν ανήκει σε κάποια ειδική κατηγορία (βλ. παρ. Ε1), προσκομίζει και τα απαραίτητα δικαιολογητικά για έλεγχο με μια σχετική αίτηση. Το ΥΠΑΙΘΑ έχει δημιουργήσει αρχείο (βάση δεδομένων έτους 2025) σύμφωνα με τις Αιτήσεις-Δηλώσεις των υποψηφίων. Αν πρόκειται για υποψηφίους ημερήσιων ΓΕΛ 2023 ή 2024 για το ποσοστό 10% των θέσεων εισακτέων, αυτοί οι υποψήφιοι μπορούν να προσέρχονται για να δημιουργήσουν το δικό τους προσωπικό κωδικό ασφαλείας (password) σε οποιοδήποτε ημερήσιο ΓΕΛ και κατά προτίμηση στο Λύκειο αποφοίτησής τους ή στο ημερήσιο ΓΕΛ που είναι πλησιέστερο στην κατοικία τους. Για το 10% των θέσεων χωρίς νέα εξέταση, υπενθυμίζεται ότι σύμφωνα με τις ισχύουσες διατάξεις, οι υποψήφιοι του 2023 διεκδικούν ποσοστό από το 40% των θέσεων και οι υποψήφιοι του 2024 διεκδικούν ποσοστό από το 60% των θέσεων της εν λόγω κατηγορίας του 10%.

Επίσης στο Λύκειό τους θα προσέρχονται όσοι τελειόφοιτοι ΓΕΛ του τρέχοντος σχολικού έτους δεν συμμετείχαν στις Πανελλαδικές Εξετάσεις ΓΕΛ έτους 2025 και οι οποίοι ενδιαφέρονται να υποβάλουν Παράλληλο Μηχανογραφικό Δελτίο (Π.Μ.Δ.) για εισαγωγή στις Δημόσιες Σ.Α.Ε.Κ. (πρώην Ι.Ε.Κ.), προκειμένου να δημιουργήσουν με την ίδια διαδικασία τον προσωπικό τους κωδικό ασφαλείας (password) (βλ. ΚΕΦ Γ).

Ο υποψήφιος θα μπορεί πλέον, **εντός Ιουλίου**, με τον προσωπικό κωδικό ασφαλείας (password) μέσω διαδικτύου να επεξεργαστεί και να οριστικοποιήσει το μηχανογραφικό του δελτίο (Μ.Δ. ή/και Π.Μ.Δ.) σε συγκεκριμένη προθεσμία. Στην ίδια ηλεκτρονική εφαρμογή θα παρέχονται στους υποψηφίους αναλυτικές οδηγίες χρήσης και υποβολής του μηχανογραφικού, χρήσιμοι σύνδεσμοι, στατιστικά και βάσεις εισαγωγής παλαιότερων ετών. Εντός Ιουλίου και σε συγκεκριμένη προθεσμία που θα ανακοινωθεί αργότερα, οι υποψήφιοι θα μπορούν να υποβάλουν οριστικά το μηχανογραφικό τους δελτίο από οποιονδήποτε Η/Υ που έχει πρόσβαση στο διαδίκτυο, χωρίς υποχρεωτικά τη μεσολάβηση της σχολικής μονάδας. Στους υποψηφίους που, για οποιονδήποτε λόγο, επιλέξουν να οριστικοποιήσουν το μηχανογραφικό τους δελτίο στο Λύκειό τους, θα πρέπει να παρέχεται η δυνατότητα χρήσης των Η/Υ του Λυκείου, η ελεύθερη πρόσβαση στο διαδίκτυο και οποιαδήποτε βοήθεια ή συμβουλή ζητήσουν από τους καθηγητές τους.

Οι Δ/ντές των Λυκείων πρέπει να μεριμνήσουν ώστε :

α) όλοι οι ενδιαφερόμενοι για υποβολή Μ.Δ. ή/και Π.Μ.Δ. να προσέλθουν για να δημιουργήσουν τον προσωπικό κωδικό ασφαλείας (password), από 18-6-2025 ως 30-6-2025. **Επισημαίνουμε την ανάγκη το password να δημιουργείται και να καταχωρίζεται αποκλειστικά ΑΠΟ ΤΟΝ ΙΔΙΟ τον υποψήφιο, καθώς είναι ΑΥΣΤΗΡΑ προσωπικό.** Επίσης ο υποψήφιος θα καταχωρίζει και το προσωπικό του mail, προκειμένου να είναι δυνατή η διαδικασία ορισμού νέου κωδικού ασφαλείας σε περίπτωση απώλειάς του, χωρίς να χρειάζεται να μεταβεί στο σχολείο απόκτησης κωδικού ασφαλείας.

β) να χαρακτηρίσουν τους (ελάχιστους) υποψηφίους που τυχόν ανήκουν σε μία ειδική κατηγορία (βλ. παρ. Ε1), κατόπιν ελέγχου των απαιτούμενων δικαιολογητικών και σύμφωνα με σχετική αίτηση του υποψηφίου

γ) τέλος, από τη στιγμή που θα ενεργοποιηθεί η δυνατότητα υποβολής του Μ.Δ. ή/και Π.Μ.Δ. εντός του Ιουλίου, να παρακολουθούν και να ενημερώνουν τους υποψήφιους και τους τελειόφοιτους που δεν έχουν υποβάλει/οριστικοποιήσει το μηχανογραφικό τους δελτίο (Μ.Δ. ή/και Π.Μ.Δ), μέσα στην προθεσμία υποβολής του μηχανογραφικού δελτίου, που θα οριστεί αργότερα.

## ΚΕΦΑΛΑΙΟ Β : ΜΗΧΑΝΟΓΡΑΦΙΚΌ ΔΕΛΤΊΟ ΓΕΛ με εξετάσεις το 2025.

Β1. Δικαιούχοι υποβολής Μηχανογραφικού Δελτίου (Μ.Δ.) ΓΕΛ

Δικαίωμα να υποβάλουν φέτος Μηχανογραφικό Δελτίο ΓΕΛ έχουν οι υποψήφιοι που υπέβαλαν Αίτηση- Δήλωση και συμμετείχαν στις Πανελλαδικές Εξετάσεις του 2025 των ΓΕΛ. Η δημιουργία του κωδικού ασφαλείας (password) από αυτούς τους υποψηφίους για υποβολή μηχανογραφικού δελτίου, θα γίνεται στο ΓΕΛ που υπέβαλαν Αίτηση-Δήλωση.

Επισημαίνεται ότι οι υποψήφιοι που συμμετέχουν στις Πανελλαδικές Εξετάσεις εκάστου σχολικού έτους δύνανται να υποβάλουν τόσο το ανωτέρω μηχανογραφικό δελτίο (Μ.Δ.) για εισαγωγή στην Τριτοβάθμια Εκπαίδευση όσο και το παράλληλο μηχανογραφικό δελτίο (Π.Μ.Δ.) για εισαγωγή στις δημόσιες ΣΑΕΚ.

Β2. Δικαιολογητικά για τον κωδικό ασφαλείας

Οι υποψήφιοι ΓΕΛ που εξετάστηκαν φέτος στις Πανελλαδικές Εξετάσεις, για να δημιουργήσουν προσωπικό κωδικό ασφαλείας (password), θα επιδεικνύουν στο Λύκειό τους το δελτίο εξεταζομένου ή την αστυνομική τους ταυτότητα/διαβατήριο. Σε περίπτωση εξουσιοδοτημένου από τον υποψήφιο εκπροσώπου, θα κατατίθεται στο Λύκειο η εξουσιοδότηση είτε από το gov.gr, είτε θεωρημένη για το γνήσιο της υπογραφής από αρμόδια αρχή. Εξυπακούεται, ότι προϋπόθεση για τη συμμετοχή στη διαδικασία επιλογής είναι η απόκτηση- κατοχή τίτλου απόλυσης για όλους τους υποψηφίους ΓΕΛ. Ένας επιπλέον έλεγχος από τους Δ/ντές των Εσπερινών ΓΕΛ θα γίνεται για τους υποψηφίους εσπερινών ΓΕΛ, όπως περιγράφεται στο ΚΕΦ. ΣΤ.

Επίσης, όσοι απόφοιτοι με την Αίτηση-Δήλωση είχαν δηλώσει υποψηφιότητα για νέα εξέταση με τα ΓΕΛ, και τελικά δεν προσήλθαν στις Πανελλαδικές Εξετάσεις των ΓΕΛ σε ΚΑΝΕΝΑ μάθημα, θα αποκτήσουν κανονικά password στο ίδιο διάστημα (18-30 Ιουνίου) και με αυτό το password θα υποβάλουν αργότερα το μηχανογραφικό τους, εφόσον πληρούν τις απαραίτητες προϋποθέσεις για να είναι υποψήφιοι με το 10%.

## ΚΕΦΑΛΑΙΟ Γ : ΠΑΡΑΛΛΗΛΟ ΜΗΧΑΝΟΓΡΑΦΙΚΟ ΔΕΛΤΙΟ για εισαγωγή στις Δημόσιες Σ.Α.Ε.Κ. (πρώην Ι.Ε.Κ.)

Γ1. Δικαιούχοι υποβολής του Παράλληλου Μηχανογραφικού Δελτίου για εισαγωγή στις Δημόσιες Σ.Α.Ε.Κ. (πρώην Ι.Ε.Κ.).

Δικαίωμα να υποβάλουν φέτος Παράλληλο Μηχανογραφικό Δελτίο (Π.Μ.Δ.) για εισαγωγή στις Δημόσιες Σ.Α.Ε.Κ. (πρώην Ι.Ε.Κ.) έχουν:

α. Οι υποψήφιοι που υπέβαλαν Αίτηση-Δήλωση και συμμετείχαν στις Πανελλαδικές Εξετάσεις ημερησίων ή εσπερινών ΓΕΛ του 2025. Για την υποβολή του εν λόγω Π.Μ.Δ. θα χρησιμοποιήσουν τον κωδικό ασφαλείας (password) που θα έχουν ήδη δημιουργήσει ως ανωτέρω (βλ. Β2).

β. Οι τελειόφοιτοι των ημερησίων ή εσπερινών ΓΕΛ του τρέχοντος σχολικού έτους που δεν συμμετείχαν στις Πανελλαδικές Εξετάσεις ΓΕΛ του 2025. Η δημιουργία του κωδικού ασφαλείας (password) από αυτούς τους υποψηφίους για υποβολή Παράλληλου Μηχανογραφικού Δελτίου, θα γίνεται στο ΓΕΛ που φοιτούσαν.

Γ2. Δικαιολογητικά για τον κωδικό ασφαλείας.

Οι υποψήφιοι ΓΕΛ που εξετάστηκαν φέτος, για να δημιουργήσουν προσωπικό κωδικό ασφαλείας

(password), ακολουθούν τη διαδικασία που αναφέρεται ανωτέρω (βλ. Β2)

Οι τελειόφοιτοι των ΓΕΛ του τρέχοντος σχολικού έτους που δεν συμμετείχαν στις Πανελλαδικές Εξετάσεις ΓΕΛ του 2025, θα επιδεικνύουν στο Λύκειό τους την αστυνομική τους ταυτότητα/διαβατήριο.

Σε περίπτωση εξουσιοδοτημένου από τον υποψήφιο εκπροσώπου, θα κατατίθεται στο ΓΕΛ η εξουσιοδότηση είτε από το gov.gr, είτε θεωρημένη για το γνήσιο της υπογραφής από αρμόδια αρχή.

## ΚΕΦΑΛΑΙΟ Δ : Μηχανογραφικό δελτίο ΓΕΛ για το 10% των θέσεων (χωρίς νέα εξέταση το 2025).

Δ1. Δικαιούχοι υποβολής Μ.Δ. ΓΕΛ για το 10% των θέσεων.

Δικαίωμα να υποβάλουν φέτος μηχανογραφικό δελτίο για το 10% έχουν οι υποψήφιοι που συμμετείχαν στις Πανελλαδικές Εξετάσεις των ημερήσιων ΓΕΛ το 2023 ή το 2024, οι οποίοι διεκδικούν το 10% των θέσεων εισακτέων, χωρίς νέα εξέταση. Όσοι υποψήφιοι είχαν συμμετάσχει στις επαναληπτικές πανελλαδικές εξετάσεις του 2023 ή του 2024 **δεν** δικαιούνται να είναι υποψήφιοι φέτος για το 10% των θέσεων (για το έτος κατά το οποίο συμμετείχαν στις επαναληπτικές εξετάσεις). Η δημιουργία του κωδικού ασφαλείας (password) από όλους τους ανωτέρω υποψηφίους για υποβολή μηχανογραφικού δελτίου, θα γίνεται σε οποιοδήποτε ημερήσιο ΓΕΛ, κατά προτίμηση σε εκείνο της αποφοίτησής τους ή στο πλησιέστερο στην κατοικία τους, στο κοινό διάστημα 18- 30 Ιουνίου.

Επίσης, όσοι απόφοιτοι με την Αίτηση-Δήλωση είχαν δηλώσει υποψηφιότητα για νέα εξέταση με τα ΓΕΛ, και τελικά δεν προσήλθαν στις Πανελλαδικές Εξετάσεις των ΓΕΛ σε ΚΑΝΕΝΑ μάθημα, θα αποκτήσουν κανονικά password στο ίδιο διάστημα (18-30 Ιουνίου) και με αυτό το password θα υποβάλουν αργότερα το μηχανογραφικό τους, εφόσον πληρούν τις απαραίτητες προϋποθέσεις για να είναι υποψήφιοι με το 10%.

Δ2. Δικαιολογητικά για τον κωδικό ασφαλείας

Οι υποψήφιοι ΓΕΛ για το 10% των θέσεων, χωρίς νέα εξέταση, για να δημιουργήσουν προσωπικό κωδικό ασφαλείας (password), θα επιδεικνύουν στο Λύκειό τους την αστυνομική ταυτότητα/διαβατήριο και τη Βεβαίωση συμμετοχής έτους 2023 ή 2024. Σε περίπτωση εξουσιοδοτημένου από τον υποψήφιο εκπροσώπου, θα κατατίθεται στο Λύκειο η εξουσιοδότηση είτε από το gov.gr, είτε θεωρημένη για το γνήσιο της υπογραφής από αρμόδια αρχή.

# ΚΕΦΑΛΑΙΟ Ε : ΕΠΙΣΗΜΑΝΣΕΙΣ

Ε1. Ειδικές κατηγορίες υποψηφίων

Την ίδια περίοδο που όλοι οι υποψήφιοι θα προσέλθουν στο Λύκειό τους για να αποκτήσουν προσωπικό κωδικό ασφάλειας (password), προσέρχονται και οι κατωτέρω υποψήφιοι με τα δικαιολογητικά τους για έλεγχο, αν τυχόν ανήκουν σε κάποια από τις δύο παρακάτω ειδικές κατηγορίες υποβάλλοντας σχετική αίτηση:

α) Οι υποψήφιοι εκκλησιαστικών Λυκείων διεκδικούν επιπλέον θέσεις μόνο στις Ανώτατες Εκκλησιαστικές Ακαδημίες, ενώ στα υπόλοιπα τμήματα και σχολές διεκδικούν τις ίδιες θέσεις με τους υπόλοιπους υποψηφίους. Οι μαθητές της τελευταίας τάξης εκκλησιαστικών Λυκείων θα είναι ήδη χαρακτηρισμένοι στο ηλεκτρονικό Μ.Δ. ως ειδική κατηγορία, χωρίς να προσκομίσουν στο Λύκειό τους κανένα απολύτως δικαιολογητικό, ενώ οι απόφοιτοι εκκλησιαστικών Λυκείων, προσκομίζουν απολυτήριο, απ΄ όπου προκύπτει ότι αποφοίτησαν από εκκλησιαστικό Λύκειο, και χαρακτηρίζονται ως ειδική κατηγορία από τον Διευθυντή του Λυκείου.

β) Οι Έλληνες πολίτες μουσουλμανικής μειονότητας της Θράκης που είναι κάτοχοι Βεβαίωσης Συμμετοχής έτους 2023 ή 2024 που είναι υποψήφιοι για το 10% των θέσεων χωρίς νέα εξέταση το 2025 ή όσοι συμμετέχουν στις πανελλαδικές εξετάσεις των ΓΕΛ του 2025, εντάσσονται σε ειδική κατηγορία υποψηφίων. Οι υποψήφιοι αυτοί, πρέπει να προσκομίσουν στο Λύκειο βεβαίωση Δήμου του Νομού Ξάνθης, Ροδόπης ή Έβρου, στα δημοτολόγια του οποίου είναι γραμμένοι. Αν έχουν μετεγγραφεί σε άλλο Δήμο άλλης περιοχής, τότε πρέπει από τη βεβαίωση του συγκεκριμένου Δήμου να προκύπτει ότι μετεγγράφηκαν σ’ αυτόν, από Δήμο των ανωτέρω Νομών. Μετά τον έλεγχο της ανωτέρω βεβαίωσης, χαρακτηρίζονται από τον Διευθυντή του Λυκείου ως ειδική κατηγορία.

Ε2. Υποβολή μοναδικού Μηχανογραφικού Δελτίου (Μ.Δ.) για εισαγωγή στην Τριτοβάθμια Εκπαίδευση.

Κάθε υποψήφιος είτε με νέα είτε χωρίς νέα εξέταση το 2025 δικαιούται να υποβάλει ένα μόνο Μηχανογραφικό Δελτίο (ΜΔ) για εισαγωγή στην Τριτοβάθμια Εκπαίδευση, είτε ΜΟΝΟ με τα ΓΕΛ είτε ΜΟΝΟ με τα ΕΠΑΛ, είτε μόνο για το 90% είτε μόνο για το 10% των θέσεων.

Ε3. Επαναληπτικές πανελλαδικές εξετάσεις.

Σύμφωνα με τις ισχύουσες διατάξεις, οι υποψήφιοι που παραπέμπονται στις επαναληπτικές πανελλαδικές εξετάσεις του Σεπτεμβρίου, καταθέτουν Μηχανογραφικό Δελτίο (Μ.Δ.) μετά τις επαναληπτικές εξετάσεις, οπότε και θα μπορέσουν να αποκτήσουν προσωπικό κωδικό ασφαλείας (password). Επίσης αυτοί οι υποψήφιοι δεν μπορούν να είναι υποψήφιοι για το 10% των θέσεων τα δύο επόμενα έτη.

## ΚΕΦΑΛΑΙΟ ΣΤ: ΥΠΟΨΗΦΙΟΙ ΕΣΠΕΡΙΝΩΝ ΓΕΛ – ΒΕΒΑΙΩΣΗ για τους αποφοίτους τριετούς εσπερινού ΓΕΛ

1. **​ Προκειμένου για κάτοχο απολυτηρίου τίτλου τριετούς Γενικού Εσπερινού Λυκείου**, ο τίτλος αυτός θα πρέπει να συνοδεύεται από Βεβαίωση του εσπερινού ΓΕΛ αποφοίτησης από την οποία να προκύπτει ότι ο/η κάτοχος της δικαιούται να συμμετάσχει στις πανελλαδικές εξετάσεις των Εσπερινών ΓΕΛ, εφόσον:
   1. είχε πλήρη φοίτηση από την έναρξη και έως τη λήξη κάθε διδακτικού έτους και στις τρεις τάξεις του Εσπερινού Γενικού Λυκείου, ή
   2. εγγράφηκε ή μετεγγράφηκε στην Γ΄ τάξη του εσπερινού ΓΕ.Λ. μετά την αποφοίτησή του από τη Β΄ τάξη του ημερήσιου ΓΕ.Λ. ή στη Β΄ τάξη του εσπερινού ΓΕ.Λ. μετά την αποφοίτησή του/της από την Α΄ τάξη του ημερήσιου ΓΕ.Λ., ότι εργάζεται και μετά την αποφοίτησή του/της από την Β΄ ή την Α΄ τάξη ημερήσιου ΓΕ.Λ. αντίστοιχα ή κατά τη διάρκεια της φοίτησής του στις τάξεις αυτές, επήλθε: α) θάνατος του ενός γονέα ή β) αναπηρία του ενός γονέα, ο οποίος ασκεί μόνος ή από κοινού με τον άλλο γονέα την επιμέλεια, σε ποσοστό άνω του εξήντα επτά τοις εκατό (67%), ή
   3. εγγράφηκε στη Β΄ ή στη Γ΄ τάξη του εσπερινού ΓΕ.Λ. είτε μετά τη συμπλήρωση του 25ου έτους ηλικίας είτε λόγω ένταξης, ως εξαρτημένων ατόμων, σε πρόγραμμα απεξάρτησης ή
   4. μετεγγράφηκε από την Α΄ τάξη ημερησίου ΓΕ.Λ. στην Α΄ τάξη εσπερινού ΓΕ.Λ. εντός της προβλεπόμενης από τις κείμενες διατάξεις προθεσμίας για μετεγγραφή, ή
   5. πρόκειται για μαθητές-υποψηφίους που, κατά τα σχολικά έτη 2017-2018 και 2018-2019, φοίτησαν στην Α΄ τάξη ημερησίου Λυκείου (Γ.Ε.Λ. – ΕΠΑ.Λ.) και ότι έχουν δικαίωμα πρόσβασης στην τριτοβάθμια εκπαίδευση μέσω ειδικών διατάξεων για τα εσπερινά λύκεια, εφόσον φοίτησαν, τα δύο (2) επόμενα πλήρη σχολικά έτη, στις Β΄ και Γ΄ τάξεις εσπερινού Λυκείου (Γ.Ε.Λ. – ΕΠΑ.Λ.).

Η εν λόγω βεβαίωση του εσπερινού ΓΕΛ αποφοίτησης για τις παραπάνω περιπτώσεις θα συνοδεύεται από: Ληξιαρχική πράξη θανάτου του ενός τουλάχιστον των γονέων (περ. iiα) ή Απόφαση Υγειονομικής Επιτροπής, από την οποία να προκύπτει αναπηρία του ενός γονέα, ο οποίος ασκεί μόνος ή από κοινού με τον άλλο γονέα την επιμέλεια, σε ποσοστό άνω του εξήντα επτά τοις εκατό (67%). Στην περίπτωση της επιμέλειας υποβάλλεται και αντίγραφο της σχετικής απόφασης ανάθεσης της επιμέλειας (περ. iiβ) ή αντίγραφο της αστυνομικής ταυτότητας/διαβατηρίου για την εξακρίβωση της συμπλήρωσης του 25ου έτους της ηλικίας του/της (περ. iii), είτε Βεβαίωση οικείου φορέα, από την οποία να προκύπτει ότι ο/η υποψήφιος/α, κατά τη διάρκεια της φοίτησής του/της στην προτελευταία ή στην τελευταία τάξη του Γενικού Εσπερινού Λυκείου, ακολουθούσε πρόγραμμα απεξάρτησης (περ iii). Για όλες τις υπόλοιπες περιπτώσεις της παρούσας παραγράφου, η βεβαίωση του εσπερινού ΓΕΛ αποφοίτησης εκδίδεται χωρίς επιπλέον δικαιολογητικά, εφόσον αφορούν θέματα εγγραφής, μετεγγραφής και φοίτησης που το εσπερινό ΓΕΛ αποφοίτησης έχει ήδη ελέγξει.

1. **Προκειμένου για κάτοχο απολυτηρίου τίτλου τετραετούς Γενικού Εσπερινού Λυκείου**, του οποίου ο τίτλος αποκτήθηκε από το σχολικό έτος 2001 και εφεξής, ο τίτλος αυτός θα πρέπει να συνοδεύεται από Βεβαίωση του εσπερινού ΓΕΛ αποφοίτησης, από την οποία να προκύπτει ότι ο κάτοχός της φοίτησε και στις δύο τελευταίες τάξεις σε τετραετές Εσπερινό Γενικό Λύκειο. Αν ο υποψήφιος υπάγεται στις διατάξεις της περίπτωσης ii του εδαφίου β’ της παραγράφου 1 του άρθρου 2 του ν. 2525/1997, όπως αυτό αντικαταστάθηκε με την παράγραφο 2 του άρθρου 1 του ν. 2909/2001, η σχετική βεβαίωση του παρόντος εδαφίου, βεβαιώνει και συμπεριλαμβάνει, κατά περίπτωση: i) Ληξιαρχική πράξη θανάτου του ενός τουλάχιστον των γονέων ή ii) απόφαση Υγειονομικής Επιτροπής, από την οποία να προκύπτει ότι ο ένας τουλάχιστον των γονέων του ή ο γονέας, που έχει την επιμέλεια του, έχει αναπηρία σε ποσοστό άνω του 67%. Στην περίπτωση της επιμέλειας υποβάλλεται και αντίγραφο της σχετικής απόφασης ανάθεσης της επιμέλειας, ή iii) Βεβαίωση του οικείου Λυκείου, από την οποία να προκύπτει ότι ενεγράφη στην τελευταία τάξη του τετραετούς Εσπερινού Γενικού Λυκείου μετά τη συμπλήρωση του 25ου έτους της ηλικίας του, συνοδευόμενη από αντίγραφο της αστυνομικής του ταυτότητας ή iν) Βεβαίωση οικείου φορέα, από την οποία να προκύπτει ότι ο υποψήφιος, κατά τη διάρκεια της φοίτησης του στην τελευταία τάξη του τετραετούς Εσπερινού Γενικού Λυκείου, ακολουθούσε πρόγραμμα απεξάρτησης, το οποίο λειτουργούσε στις προμεσημβρινές ώρες της ημέρας. Όσοι αποκτούν απολυτήριο τετραετούς Εσπερινού Γενικού Λυκείου από το σχολικό έτος 2012-2013 και εφεξής πρέπει να έχουν πλήρη φοίτηση και στις δύο τελευταίες τάξεις του τετραετούς Εσπερινού Γενικού Λυκείου. Πλήρης φοίτηση κατά την έννοια της διάταξης αυτής υπάρχει όταν ο μαθητής έχει παρακολουθήσει τα μαθήματα και των δύο τελευταίων τάξεων του τετραετούς Εσπερινού Γενικού Λυκείου, από την έναρξη και έως τη λήξη κάθε διδακτικού έτους.
2. Η βεβαίωση του εσπερινού ΓΕΛ αποφοίτησης των ανωτέρω παραγράφων 1 ή 2 προσκομίζεται κατά τη διαδικασία απόκτησης προσωπικού κωδικού ασφάλειας (password) υποβολής του μηχανογραφικού δελτίου από τους μαθητές-υποψηφίους του τρέχοντος έτους, ενώ από τους παλαιούς αποφοίτους-υποψηφίους η βεβαίωση έχει ήδη προσκομιστεί κατά την υποβολή της Αίτησης-Δήλωσης.

**Από τα παραπάνω, συνάγεται ότι για όλους τους φετινούς αποφοίτους του τριετούς εσπερινού ΓΕΛ, θα εκδοθεί από τα Λύκεια αποφοίτησης βεβαίωση**, που θα βεβαιώνει ότι ο εν λόγω υποψήφιος δικαιούται ή όχι να έχει πρόσβαση στην τριτοβάθμια εκπαίδευση με τις πανελλαδικές εξετάσεις των εσπερινών ΓΕΛ και θα βεβαιώνει τη συγκεκριμένη περίπτωσή του (πχ, είχε πλήρη φοίτηση από την έναρξη και έως τη λήξη κάθε διδακτικού έτους και στις τρεις τάξεις του Εσπερινού Γενικού Λυκείου, κλπ). Ο υποψήφιος θα αποκτήσει και θα διατηρήσει στο αρχείο του τη συγκεκριμένη βεβαίωση και θα την επιδεικνύει για την υποβολή του ΜΔ κατά το έτος αποφοίτησης ή για την υποβολή της Αίτησης-Δήλωσης, οποιοδήποτε επόμενο έτος.

## ΚΕΦΑΛΑΙΟ Ζ: Ημέρες λειτουργίας των Λυκείων (ΓΕΛ και ΕΠΑΛ) για την υποστήριξη της ηλεκτρονικής υποβολής Μηχανογραφικού Δελτίου (Μ.Δ.) ή/και Παράλληλου Μηχανογραφικού Δελτίου (Π.Μ.Δ.)

Για την υποστήριξη της υποβολής του Μ.Δ. ή/και Π.Μ.Δ. τον Ιούλιο, όλα τα ΓΕΛ και ΕΠΑΛ (ανεξάρτητα από την προγραμματισμένη εφημερία) θα λειτουργήσουν επιπλέον κάποιες ημέρες, οι οποίες θα οριστούν αργότερα. Αυτές τις ημέρες ο (Υπο)Διευθυντής και ένας εκπαιδευτικός για το χειρισμό της ηλεκτρονικής εφαρμογής του μηχανογραφικού δελτίου θα μπορεί να επιτρέψει στους υποψηφίους να αποκτήσουν password (σε περίπτωση απώλειας ή παράλειψης δημιουργίας) και να συντονίζει τους υποψηφίους, για να οριστικοποιήσουν το Μ.Δ. ή/και το Π.Μ.Δ.

# Η ΠΡΟΙΣΤΑΜΕΝΗ ΤΗΣ ΓΕΝΙΚΗΣ ΔΙΕΥΘΥΝΣΗΣ

**ΚΑΛΟΜΟΙΡΑ ΜΑΡΟΥΓΚΑ**

Εσωτερική Διανομή: 1)Γραφ. κ. Υπουργού 2)Γραφ. κ. Γεν Γραμ ΑΒΕΕΑ 3) Γραφ. κ. Γεν. Γραμ. Ε.Ε.Κ.Δ.Β.Μ. 4) Γενική Δ/νση ΨΣΥΕ 5) Δ/νση Ανάπτυξης Πληροφοριακών Συστημάτων 6) Δ/νση Εξετάσεων & Πιστοποιήσεων/Τμήμα Α’.